《立秋日得平远韩齐年元勋手书并诗见怀依韵奉答》
明代·胡霙

秋风万里雁来过，回首燕云感慨多。天色苍然窥泰岱，浪声东矣诉黄河。

与君剪烛连宵话，况我征尘八月歌。如此家山如此路，烽烟西北怅如何。

作者简介：胡霙，字近光。兴宁人。明思宗崇祯三年（一六三〇）举人。著有《问字草堂集》。清胡曦《梅水汇灵集》卷一有传。